**ОБЩИНСКА ИЗБИРАТЕЛНА КОМИСИЯ СВИЩОВ ЗА ИЗБОРИТЕ ЗА МЕСТНИ ИЗБОРИ ОТ РЕПУБЛИКА БЪЛГАРИЯ НА 29 ОКТОМВРИ 2023 Г.**

**ПРОТОКОЛ №20**

Днес, 22.10.2023 г. - 12:30ч. Общинска избирателна комисия в Община Свищов се събра на редовно заседание в състав:

Председател: Цветелина Станчева Димитрова

Зам.-председател: Тодорка Драгиева Костарелова

Зам.-председател: Жана Петкова Иванова

Секретар: Христо Станимиров Тодоров

Членове: 1. Ася Стефанова Михайлова

2. Венцислав Любенов Славев

3. Дафинка Здравкова Донкова-Заранкова

Комисията има необходимия кворум за вземане на решения. Председателят уведоми присъстващите членове на комисията, че заседанието ще се проведе при следния дневен ред, а именно:

**т.1.** Промяна в състава на СИК в община Свищов, област Велико Търново

**т.2.** Постъпил е Сигнал от ПП „ГЕРБ“ , вх. № 126 / 20.10.2023 г. за нарушение на Изборния кодекс.

Комисията единодушно прие така предложения дневен ред. Пристъпи се към разглеждане на точките от приетия дневен ред.

**Точка 1.** Промяна в състава на СИК в община Свищов, област Велико Търново

Председателят на комисията предложи за гласуване следния проект на решение:

РЕШЕНИЕ  
№ 120-МИ/22.10.2023

**ОТНОСНО:** Промяна в състава на СИК в община Свищов, област Велико Търново

Постъпило е предложение от ПП „ВЪЗРАЖДАНЕ“, с вх. № 127/21.10.2023 г. с искане за извършване на промени състави на СИК на територията на община Свищов, област Велико Търново, както следва:

1. В секция 042800058 – с. Драгомирово, изразяваща се в следното – Иван Минчев Варамезов – ЕГН ХХХХХХХХХХ - член да бъде заменен с Атанас Стефанов Начев - ЕГН ХХХХХХХХХХ

На основание чл. 87, ал. 1, т. 5 и 6 от Изборния кодекс, Общинска избирателна комисия в община Свищов, област Велико Търново

**Р Е Ш И:**

**1. ОСВОБОЖДАВА**: Иван Минчев Варамезов – ЕГН ХХХХХХХХХХ, като член на СИК № 042800058 – с. Драгомирово, община Свищов, област Велико Търново. **АНУЛИРА:** удостоверение с  №4 от 27.09.2023 г.

**НАЗНАЧАВА**: Атанас Стефанов Начев - ЕГН ХХХХХХХХХХ за **член на СИК** **№ 042800058** – с. Драгомирово, община Свищов, област Велико Търново.

Решението може да се обжалва пред Централната избирателна комисия в срок до 3 дни от обявяването му по реда на чл. 88 ИК.

Комисията гласува както следва:

|  |  |  |  |
| --- | --- | --- | --- |
| **Длъжност в комисията** | **Име, презиме и фамилия** | **Гласувал** | **Подпис** |
| Председател: | Цветелина Станчева Димитрова | За |  |
| Зам.-председател: | Тодорка Драгиева Костарелова | За |  |
| Зам.-председател: | Жана Петкова Иванова | За |  |
| Секретар: | Христо Станимиров Тодоров | За |  |
| Членове: | Ася Стефанова Михайлова | За |  |
|  | Венцислав Любенов Славев | За |  |
|  | Дафинка Здравкова Донкова-Заранкова | За |  |

Решението беше взето в 12,40 ч.

**Точка 2.** Постъпил е Сигнал от ПП „ГЕРБ“ , вх. № 126 / 20.10.2023 г. за нарушение на Изборния кодекс.

Председателят на комисията предложи за гласуване следния проект на решение:

РЕШЕНИЕ  
№ 121-МИ/22.10.2023

**ОТНОСНО:** Постъпил е Сигнал от ПП „ГЕРБ“ , вх. № 126 / 20.10.2023 г. за нарушение на Изборния кодекс.

На 20.10.2023 г., в ОИК Свищов е постъпил Сигнал с вх. № 126/20.10.2023 г. до ОИК Свищов от ПП „ГЕРБ“, съдържащ твърдения за нарушение на Изборния кодекс от настоящия кмет на село Горна Студена – Лорета Андреева Костадинова, която е регистрирана като кандидат за кмет на кметство с. Горна Студена от местна коалиция ПРОДЪЛЖАВАМЕ ПРОМЯНАТА – ДЕМОКРАТИЧНА БЪЛГАРИЯ“ (Коалиция „ПРОДЪЛЖАВАМЕ ПРОМЯНАТА – ДЕМОКРАТИЧНА БЪЛГАРИЯ“, ПП „СЪЮЗ НА ДЕМОКРАТИЧНИТЕ СИЛИ“ ПП „ВМРО – БЪЛГАРСКО НАЦИОНАЛНО ДВИЖЕНИЕ“, ПП “НИЕ ИДВАМЕ“). В сигнала се твърди, че „съгласно чл. 161, ал. 1 от Изборния кодекс: „Кандидат, който е държавен или местен орган или заема служба в администрацията на държавен или местен орган, с изключение на кандидат за общински съветник, задължително ползва по свой избор неплатен служебен отпуск или платен годишен отпуск за времето от регистрацията до обявяване на резултатите от изборите”. Въпреки, че е в отпуск г-жа Костадинова продължава веки ден да е в кметството на село Горна Студена. На бюрото й има извадени списъци с имена на жители от селото, като от тях те гледа и провежда агитация по телефона. На въпросите „Вие не сте ли в отпуск? Имате ли право да бъдете в кабинета си в кметството?“ , тя отговаря „Не, не съм. Не разбирате законите.“

Със сигнала се иска ОИК Свищов да се произнесе по „(не)законността на нейните действия и да бъде санкционирана!“.

От изложеното в сигнала се прави извод, че за твърденията посочени в сигнала има лице което е свидетел на случилото се, но такъв не се посочва в жалбата.

Предвид горното и обстоятелството, на основание чл. 87, ал. 1, т. т. 1 и 22 от ИК ОИК Свищов

**Р  Е  Ш  И:**

**Указва на ПП „ГЕРБ“ в срок до 17:00 ч. на 22.10.2023 г. да посочи на ОИК Свищов лицето, за което се твърди в сигнала, че е разговаряло с г-жа Лорета Андреева Костадинова, както и да посочи негов адрес за контакт.**

**Да се изпрати препис от сигнала до г-жа Лорета Андреева Костадинова, като й се окаже, че същата в срок до 17:00 ч. на 22.10.2023 г. може да подаде становище на ОИК Свищов по този сигнал.**

**Указва на г-жа Лорета Андреева Костадинова, настоящ кмет на кметство с. Горна Студена, Община Свищов, и регистрирана за кандидат за кмет на кметство с. Горна Студена, Община Свищов, с Решение №82-МИ/25.09.2023 г. на ОИК Свищов, да съобразява чл. 168, ал. 3 от ИК – „Във връзка с предизборната кампания се забранява безплатното използване на публичен административен ресурс“ и чл. 182, ал. 1 от ИК – „Не се допуска предизборна агитация в държавни и общински учреждения, институции, държавни и общински предприятия и търговски дружества с повече от 50 на сто държавно или общинско участие в капитала“.**

Настоящото решение на ОИК Свищов да се изпрати на електронната поща на ПП „ГЕРБ“ и местна коалиция ПРОДЪЛЖАВАМЕ ПРОМЯНАТА – ДЕМОКРАТИЧНА БЪЛГАРИЯ“ (Коалиция „ПРОДЪЛЖАВАМЕ ПРОМЯНАТА – ДЕМОКРАТИЧНА БЪЛГАРИЯ“, ПП „СЪЮЗ НА ДЕМОКРАТИЧНИТЕ СИЛИ“ ПП „ВМРО – БЪЛГАРСКО НАЦИОНАЛНО ДВИЖЕНИЕ“, ПП “НИЕ ИДВАМЕ“) със задължение да препрати настоящото решение на г-жа Лорета Андреева Костадинова, тъй като същата е предложена за кандидат за кмет на кметство с. Горна Студена, Община Свищов от местна коалиция ПРОДЪЛЖАВАМЕ ПРОМЯНАТА – ДЕМОКРАТИЧНА БЪЛГАРИЯ“ (Коалиция „ПРОДЪЛЖАВАМЕ ПРОМЯНАТА – ДЕМОКРАТИЧНА БЪЛГАРИЯ“, ПП „СЪЮЗ НА ДЕМОКРАТИЧНИТЕ СИЛИ“ ПП „ВМРО – БЪЛГАРСКО НАЦИОНАЛНО ДВИЖЕНИЕ“, ПП “НИЕ ИДВАМЕ“).

Решението подлежи на обжалване пред ЦИК в три дневен срок от датата на публикуването му на основание чл. 88, ал.1 от ИК .

Комисията гласува както следва:

|  |  |  |  |
| --- | --- | --- | --- |
| **Длъжност в комисията** | **Име, презиме и фамилия** | **Гласувал** | **Подпис** |
| Председател: | Цветелина Станчева Димитрова | За |  |
| Зам.-председател: | Тодорка Драгиева Костарелова | Против |  |
| Зам.-председател: | Жана Петкова Иванова | За |  |
| Секретар: | Христо Станимиров Тодоров | За |  |
| Членове: | Ася Стефанова Михайлова | За |  |
|  | Венцислав Любенов Славев | Против |  |
|  | Дафинка Здравкова Донкова-Заранкова | За |  |

Решението беше взето в 12,50 ч.

Поради изчерпване на дневния ред, заседанието бе закрито 12:50 часа.

Председателят закри заседанието.

**Председател: ..………………………….**

/ Цветелина Димитрова /

**Секретар: …………………………....**

/ Христо Тодоров /